 Wahala bẹ sílẹ nílùú Àbúja lọjọ ajé láàárín àwọn ọlọpàá àti àwọn ọmọ ìjọ ẹsìn shiite Wahala bẹ sílẹ nílùú Àbúja lọjọ ajé láàárín àwọn ọlọpàá àti àwọn ọmọ ìjọ ẹsìn Shiite. Àwọn ọmọ ìjọ ẹsìn Shiite naa ni wọn ń pè fún ìtúsílẹ aṣíwájú ìjọ náà, Sheikh Ibrahim Elzakyzaky tí ìjọ ba fi sí àtìmọlé láti bíi ọdún mẹta sẹyìn Nínú ìfọrọwérọ rẹ pẹlú BBC Yoruba, agbẹnusọ fún ìjọ ẹsìn Islam naa, Ibrahim Musa ní ìwọde alá àláfíà lawọn máa ń ṣe ṣùgbọn àwọn ọlọpàá ló máa ń fi ipá àti ìbọn kò wọn lójú. Àwọn ọmọlẹyìn Elzakyzaky ń pè fún ìtúsílẹ aṣíwájú ìjọ náà tí ìjọba fi sí àtìmọlé lọdún 2015 Lójú àwọn ọlọpàá yìí, tí o bá ti leè sọ fún wọn pé ọmọ ìjọ Shiite ni ẹ, wàhálà ni wọn yóò gbé dìde. Ìtúsílẹ Sheikh ni a ń béèrè, ṣùgbọn ìjọba kò fẹ tẹlé ìdájọ ilé ẹjọ pé kí wọn dáa sílẹ. Agbẹnusọ fún ìjọ ẹsìn Islam naa, ni kò sí ẹni tó kú gẹgẹ bí àwọn èèyàn kan ṣe ń sọ káàkiri. Ìbọn ba èèyàn wa kan lórí bí ó tilẹ jẹ pé a ń gbàdúrà pé kó máà kú. Kò dín ní ogún àwọn obìnrin àti ọmọdé lára mẹrìnléláàdọfà tí àwọn ọlọpàá kó sí àhámọ láti ọjọ ajé. Kíni ọlọpàá àti ẹgbẹ alátakò ń sọ? Àmọṣá, ileeṣẹ ọlọpàá ilu Abuja ní àwọn afurasi ti wọn mú yóò fojú bá ile ejo ní kété ti àwọn ba parí ìwádìí. Ní báyìí, ẹgbẹ òṣèlú PDP ti bèèrè fún ìwádìí ìṣẹlẹ náà. Gẹgẹ bí àtẹjáde kan tí ẹgbẹ òṣèlú PDP fi síta lórí ìṣẹlẹ náà, o ni irufẹ itaporogan bẹẹ láàárín ọlọpàá àti àwọn ọmọlẹyìn Elzakyzaky kì bá tí wáyé, kání íjọba tẹlé àṣẹ ilé ẹjọ pé kí wọn túu sílẹ Àwọn iròyin tì ẹ leè ní ìfẹ síí: Àwọn ọmọ ìjọ ẹsìn shiite ti fi ẹsùn kan iléeṣẹ ọlọpàá lórílẹèdè Nàìjíríà pé àwọn gan an ló ń ṣokùnfà rúkèrúdò tó máa ń wáyé ní gbogbo ìgbà tí wọn bá ṣe ìwọde wọn. : Awọn ọmọlẹyìn El-Zakzaky: Ọlọpàá ló ń fa rúkèrúdò lásìkò ìwọde wọn 